**Գավառ համայնքի ղեկավար Գուրգեն Մարտիրոսյանի ուղերձը`**

**վերջին դասի առթիվ**

Սիրելի՛ շրջանավարտներ,

Շնորհավորում եմ բոլորիդ վերջին դասի՝ ձեզ համար գեղեցիկ ու հիշարժան իրադարձության կապակցությամբ։

Դուք ոտք եք դնում կյանքի հաջորդ փուլ, որտեղ պետք է կարողանաք ճիշտ ու գրագետ կիրառել մինչ այս ձեզ տրված գիտելիքն ու դաստիարակությունը։ Իմացեք, որ ձեր լավ ապագայի համար ներդում ունեցած ուսուցիչներն ու ծնողները մեծ հույսեր ու սպասումներ ունեն ձեզ հետ կապված, արդարացրե՛ք դրանք և այնպես արեք, որ նրանք կարողանան հպարտանալ ձեզանով։

Ձեզ նաև սպասում են բազում փորձություններ, որոնք հաղթահարելու ճանապարհին կցանկանամ որ խիզախ ու ինքնավստահ լինեեք, չընկճվեք ու չհիասթափվեք, կյանքում ձեռք բերած հաջողությունները բարի նպատակների համար ծառայեցնեք, և մեր երկրի ու ազգի համար պիտանի քաղաքացիներ դառնաք։

Սիրով ու ջերմությամբ հիշեք ձեր դպրոցական տարիները, ձեր դասընկերներին ու ուսուցիչներին, դրանք կյանքի հիշողությունների գրքի ամենավառ ու երջանիկ էջերն են․ հաճախ թերթեք այդ գիրքը և խնամքով պահեք այն։

Կրկին շնորհավորում եմ ձեզ, ձեր ուսուցիչներին ու ծնողներին, մաղթում կյանքի հաջող ընթացք, լուսավոր ուղի ու գեղեցիկ գալիք։

Բարի՛ երթ ու բարին ընդ ձեզ։

***Ամենաբարի ցանկություններով՝ Գավառ համայնքի ղեկավար՝***

***Գուրգեն Երվանդի Մարտիրոսյան***